| Baalbek-operasjonen |
| --- |
| Konflikt: Libanon-krigen 2006 |
| 

|  |  |
| --- | --- |
| Dato | 1-2. august 2006 |
| Sted | Baalbek, Nord-Libanon |
| Resultat | Fem sivile libanesere mistenkt for å være Hizbollah-medlemmer ble tilfangetatt og senere løslatt. |

 |
| Stridende parter |
| Israels flagg Israel | Hizbollah |
| Styrker |
| 200 elitesoldater | Ukjent |
| Tap |
| Ingen | 19 døde (Ifølge IDF) 5 tatt til fange |

| **Militære operasjoner under Libanon-krigen 2006** |
| --- |
| Zar’it-Shtula-raidet - Opération Baliste - Slaget om Marun ar-Ras - Slaget om Bint Jbeil - Angrepet mot Qana - Slaget om Ayta ash Shab - Baalbek-operasjonen - Tyr-raidet - Slaget om Marjayoun - Operasjon Endre kurs 11 - Slaget om Wadi Saluki |

**Baalbek-operasjonen** (hebraisk: מבצע חד וחלק, «Operasjon Ren og enkel betjening») var et israelsk raid mot et Hizbollah-kontrollert sykehus i Bekaadalen. Raidet, som ble utført natt til 1. august, hadde som mål å skaffe nyttig etterretningsinformasjon, og resulterte også i at 5 lokale beboere mistenkt for å være Hizbollah-militante ble tatt til fange. Hizbollah insisterte imidlertid på at alle de tilfangetatte var sivile, og alle ble løslatt den 21. august, 19 dager etter at operasjonen var over.

Operasjonen
-----------

Operasjonen begynte med minst fem luftangrep. Omtrent 200 fra to kommandoenheter (Shaldag og Sayeret Matkal) ble firt ned fra helikoptre. Etter å ha landet, skilte enhetene lag.

Sayeret Matkal hadde som mål å ta Dar al Hikma-sykehuset, som israelsk etterretning trodde var en base for Irans revolusjonsgarde, og ta til fange fem som var mistenkt for å være Hizbollah-militante. Hizbollahs kilder hevdet at flere israelske soldater ble innestengt i sykehuset, og at det kom til kamphandlinger med Hizbollah-krigere som omringet bygningen:

> En gruppe israelske kommandosoldater ankom sykehuset med et helikopter. Hizbollah-krigere inne i sykehuset åpnet ild, men kommandosoldatene greide å komme seg inn i sykehuset. Der tok de mange av Hizbollahs våpen. Hussein Rahal, en talsmann for Hizbollah, sa at soldatene var innestengt i sykehuset og kom til trefninger med Hizbollah-krigere. Han la også til at israelske jetfly angrep Hizbollah med raketter.
> 
> 
> 

Ettersom alle soldatene senere returnerte uskadet og med fanger, har denne rapporten blitt sett på som fabrikkert fra Hizbollahs side, ifølge Jihad Watch.

I mellomtiden ble Shaldag-enheten sendt gjennom Sheikh Havit-nabolaget, som lå tre kilometre fra sykehuset, og det kom til skyteepisoder med Hizbollah-krigere.

Troppene var i Baalbek fra klokken 22:32 tirsdag kveld til 3:00 onsdag morgen. I løpet av operasjonen fikk soldatene tak forskjellige våpen som tilhørte Hizbollah, samt etterretningsinformasjon. Det israelske forsvaret utgav senere en video som de hevdet beviste at målet for raidet var et Hizbollah-hovedkvarter, men dette ble aldri bekreftet.

De fem som ble tatt til fange ble fra israelsk hold hevdet å være militante, men Hizbollah hevdet at dette ikke stemte. Til slutt kom man frem til at Hizbollah snakket sant, og alle ble løslatt. I tillegg ble det fra israelsk hold hevdet at omtrent 19 Hizbollah-krigere ble drept, mens Hizbollah har benektet dette.

Referanser
----------

1. ↑
2. ↑  Katz, Yaakov (13. august 2006). «Israeli commando missions come out of shadows». *The USA Today*. Besøkt 7. desember 2007.
3. ↑  Harel, Amos (2. august 2006). «Sayeret Matkal and Shaldag killed ten Hezbollah men in the Beqaa Valley». *Haaretz*. Arkivert fra originalen 12. juni 2009. Besøkt 11. mars 2009.  «Arkivert kopi». Archived from the original on 12. juni 2009. Besøkt 4. juli 2011. CS1-vedlikehold: Uheldig URL (link)
4. 1 2  «Raid 'sends message' to Hizbullah». Jerusalem Post. 2. august 2006.
5. 1 2  «The Baalbek operation is a fiasco». Al Manar. 2. august 2006.
6. 1 2  «Libano, incursioni e raid». La Repubblica. 2. august 2006.
7. ↑  «Forza Onu in Libano subito (in Italian)». La Repubblica. 21. august 2006.
8. ↑  «Fierce battles reported in Baalbek'». Aljazeera. 2. august 2006.
9. ↑  «Arkivert kopi». Arkivert fra originalen 12. juli 2011. Besøkt 4. juli 2011.
10. ↑  «Arkivert kopi». Arkivert fra originalen 29. august 2008. Besøkt 4. juli 2011.
11. ↑  «Hezbollah Claim». Arkivert fra originalen 30. september 2007. Besøkt 4. juli 2011.